חלק שלישי  – תכנות מונחה עצמים

1.כימוס הוא תהליך של "החבאת" מימוש פרטי האובייקט. הכימוס מאפשר הסתרה של המרכיבים הפנימיים של האובייקט ומאפשר גישה אליהם אך ורק דרך הפונקציות של האובייקט המהוות את הממשק.   
האי מתן גישה ישירה אל מאפייני האובייקט (הגדרת המאפיין כprivate לדוגמה) מאפשר הגנה על מאפייני האובייקט, ובזכות כך לא מתאפשר ביצוע שינויים בלתי הולמים או חוקיים במאפיינים.

2. ההבדלים בין מחלקה אבסטרקטית למחלקה רגילה הם: שלעומת מחלקה רגילה, ממחלקה אבסטרקטית לא ניתן ליצור מופע של המחלקה. הדרך היחידה להשתמש במאפיינים והמתודות של המחלקה האבסטרקטית היא רק דרך המחלקות שיורשות אותה.

המחלקה האבסטרקטית משמשת כמעין תבנית למחלקות היורשות ממנה, ומוסיפה תכונות או מימושים ספציפיים לפעולות המוגדרות במחלקה האבסטרקטית. (בשונה מממשק שבו כל הפונקציות אינן ממומשות אלא רק מוגדרות ככותרת שחייב לממש)

בשונה ממחלקה רגילה, מחלקה אבסטרקטית יכולה להכיל גם פונקציות אבסטרקטיות (פונקציה שאין לה מימוש, היא נכתבת כהצהרה ללא גוף). כאשר יורשים מחלקה אבסטרקטית חובה לממש את כל הפונקציות האבסטרקטית שבה.

כמו כן, אם יורשים ממחלקה אבסטרקטית אי אפשר לרשת מחלקות נוספות.

3. ההבדל העיקרי בין מחלקה סטטית למחלקה לא סטטית, היא שבמחלקה סטטית לא ניתן ליצור מופע של המחלקה לעומת מחלקה רגילה שבה ניתן.

על מנת להשתמש בפעולות והתכונות של מחלקה סטטית אין צורך ליצור מופע של המחלקה אלא להשתמש בהם ישירות בעזרת השם של המחלקה.

4. members בעלי access modifier internal , נגישים רק לקבצים שנמצאים באותו הפרויקט של הmembers .